7. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 8289 της 5/7 Φεβρ. 1973 (ΦΕΚ Β' 168) (Διόρθ. Ημαρτ. εν ΦΕΚ Β' 358 της 24  Μαρτ. 1973) Περί εκδόσεως ενταλμάτων προπληρωμής και υποβλητέων δικαιολογητικών. Έχοντες υπ' όψιν τας διατάξεις του άρθρ. 2 του Ν.Δ. 95/1969 «περί δωρεάν διαθέσεως παρά του Κράτους εις τους φοιτητάς και σπουδαστάς των Ανωτάτων Εκπαιδευτικών Ιδρυμάτων των δια την διδασκαλίαν των αναγκαιούντων συγγραμμάτων» και προς ταχυτέραν καταβολήν του αντιτίμου εις τους Καθηγητάς και Εντεταλμένους Υφηγητάς των Α.Ε.Ι. των υπ' αυτών δωρεάν διατιθεμένων συγγραμμάτων και διδακτικών εγχειριδίων, εις τους φοιτητάς και σπουδαστάς των Ιδρυμάτων τούτων, αποφασίζομεν: Εγκρίνομεν την έκδοσιν χρηματικών ενταλμάτων προπληρωμής επ' ονόματι των Κοσμητόρων, των Α.Ε.Ι. και εις βάρος της εις τον προϋπολογισμόν εξόδων του Υπουργείου Εθνικής Παιδείας και Θρησκευμάτων αναγραφομένης εκάστοτε σχετικής πιστώσεως, προς αντιμετώπισιν της εν προοιμίω αναφερομένης ανάγκης. Εις ας Ανωτάτας Σχολάς δεν υφίσταται Κοσμήτωρ, το χρηματικόν ένταλμα εκδίδεται επ' ονόματι του Πρυτάνεως ή του προϊσταμένου του αντιστοίχου διοικητικού συλλογικού οργάνου. Υποβλητέα δικαιολογητικά προς τακτοποίησιν των επ' ονόματι των ανωτέρω εκδοθησομένων χρηματικών ενταλμάτων προπληρωμής, ορίζονται τα κάτωθι: 1.Κατάστασις εις 4πλούν έχουσα τον τίτλον «Κατάστασις πληρωμής του αντιτίμου των παραδοθέντων συγγραμμάτων, εγχειριδίων, παραδόσεων κλπ. των Καθηγητών της Σχολής…………….. δια την δωρεάν χορήγησιν τούτων εις τους φοιτητάς της ως άνω Σχολής κατά το ακαδημαϊκόν έτος …………………» και περιλαμβάνουσα:α)το ονοματεπώνυμον του Καθηγητού ή Εντεταλμένου Υφηγητού, β)τον τίτλον του συγγράμματος, γ)το ΦΕΚ εις ο εδημοσιεύθη η απόφασις κοστολογήσεως, δ)τιμήν κόστους κατ' αντίτυπον, ε)συγγραφικόν δικαίωμα, στ)εκδοτικόν δικαίωμα, ζ)τελικήν τιμήν κατ' αντίτυπον, η)αριθμόν διατιθεμένων αντιτύπων συγγράμματος, θ)σύνολον, ι)σύνολον κατά δικαιούχον, ια)Κρατήσεις Φ.Ε. 8% Μ.Τ.Π.Υ. 3%, χαρτ. 1% και ΟΓΑ-ΤΕΕΕ 20% επί του χαρτοσήμου, ιβ)σύνολον Κρατήσεων, ιγ)Καθαρόν πληρωτέον και ιδ)υπογραφή δικαιούχων. Εν τέλει, η κατάστασις φέρει θεώρησιν και βεβαίωσιν περί της παραδόσεως εις την Γραμματείαν της οικείας Σχολής του εν τη Καταστάσει αναφερομένου συγγράμματος ως και περί του γνησίου της υπογραφής του δικαιούχου, του Κοσμήτορος ή του Προϊσταμένου του αντιστοίχου διοικητικού συλλογικού οργάνου. 2.Υπεύθυνος δήλωσις εις διπλούν του συγγραφέως Καθηγητού, έχουσα τον τίτλον «Υπεύθυνος δήλωσις, ο υπογεγραμμένος ………. Καθηγητής της………….. Σχολής του Πανεπιστημίου………… δηλώ υπευθύνως ότι κατά το Ακαδημαϊκόν έτος …………. διέθεσα εις τας κάτωθι Σχολάς τον έναντι εκάστης αναγραφόμενον αριθμόν αντιτύπων συγγραμμάτων μου» και περιλαμβάνουσα:α)τον τίτλον του συγγράμματος, β)την Σχολήν εις ην διενεμήθη, γ)αριθμόν αντιτύπων, δ)σύνολον αντιτύπων και ε)ποσοστόν συγγραφικού δικαιώματος. Προσέτι θα δηλούται ότι ουδέν έτερον αντίτυπον των ανωτέρω συγγραμμάτων μου διέθεσα εις έτερον Ανώτατον Εκπαιδευτικόν Ίδρυμα. Εν τέλει η δήλωσις θα φέρη χρονολογίαν και υπογραφήν του δηλούντος. (Αντί της σελ. 62,01(α) Σελ. 62,01(β) Τεύχος 675-Σελ. 13 Πανεπιστημιακά Συγγράμματα 31.Α.ζ.6-7 3.Εις ας περιπτώσεις το αυτό σύγγραμμα προτείνεται προς διδασκαλίαν και υπό Καθηγητού ετέρου Ανωτάτου Εκπαιδευτικού Ιδρύματος, θα προσαρτάται και υπεύθυνος δήλωσις του προτείνοντος Καθηγητού θεωρουμένη υπό του Κοσμήτορος ή του Προϊσταμένου του αντιστοίχου διοικητικού συλλογικού οργάνου. 4.Αντίγραφον αποφάσεως, εντάλματος προπληρωμής. 5.Αντίγραφον αποφάσεως περί της τυχόν δοθείσης παρατάσεως αποδόσεως λογαριασμού του εντάλματος προπληρωμής. 6.Κατάστασις εμφαίνουσα το ονοματεπώνυμον των παραλαβόντων το σύγγραμμα φοιτητών, τον αριθμόν του Δελτίου Αστυνομικής ταυτότητος και την υπογραφήν τούτων. 7.Εξαιρετικώς δια το ακαδημαϊκόν έτος 19721973 αντί της Καταστάσεως της παρ. 6 θα υποβληθή υπεύθυνος δήλωσις του οικείου Καθηγητού περί του αριθμού των διανεμηθέντων συγγραμμάτων θεωρημένη υπό του Πρυτάνεως ή του Κοσμήτορος της Σχολής. Η παρούσα δημοσιευθήτω δια της Εφημερίδος της Κυβερνήσεως. Αι διατάξεις του Ν.Δ. 95/1969 επεξετάθησαν και εις τους φοιτητάς των Ανωτέρων Δημοσίων Σχολών ή Σχολών Ν.Π.Δ.Δ. ισοτίμων προς ταύτας δια του Ν.Δ. 160/1973 (τομ 32Γ σελ. 706,07). 